125. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Οικ. 42500/3531 της 18/30 Δεκ. 1978 (ΦΕΚ Β΄ 1142) Περί τροποποιήσεως αποφάσεων περί τύπων λεωφορείων ΚΤΕΛ και εξισώσεως των συνθηκών εκμεταλλεύσεώς των. 1.Τροποποιούμε το, επί τοις εκατό, ποσοστό των επί πλέον χιλιομέτρων που επιτρέπεται να εκτελούν τα λεωφορεία τύπου Υ των ΚΤΕΛ έναντι των λοιπών (σύμφωνα με την παρ. 4 και 5 της κανονιστικής αποφάσεως Δ-19160/2115/30.6.77) από τον αριθ. 30% στον αριθμό 25%. 2.Επιτρέπομε την αντικατάσταση κυκλοφορούντων στα ΚΤΕΛ υπεραστικών λεωφορείων με άλλα καινούργια ή μεταχειρισμένα των εγκεκριμένων, για τον Νομό που ανήκει το ΚΤΕΛ, τύπων και ίσου ή μεγαλυτέρου αριθμού θέσεων, εφ’ όσον εκπληρούνται αθροιστικά οι εξής προϋποθέσεις: α)Δεν θίγονται οι διατάξεις της παρ. 3 της υπ’ αριθ. 19677/1834/7.7.78 κανονιστικής αποφάσεως. β)Τα τυχόν τιθέμενα σε κυκλοφορία μεταχειρισμένα λεωφορεία, είναι ηλικίας το πολύ 13 ετών από της ημερομηνίας εκδόσεως της πρώτης αδείας κυκλοφορίας των, έχουν εκτελεσθεί επ’ αυτών οι εργασίες που προβλέπει η παρ. 2 του Κεφ. Β΄ της κανονιστικής αποφάσεως ΣΤ 20269/73 περί τεχνικού ελέγχου των λεωφορείων και πληρούνται οι λοιποί όροι της αποφάσεως αυτής. γ)Τα λεωφορεία δεν είναι τύπου Υ1 ή είναι μεν τύπου Υ1, αλλά ο αριθμός των λεωφορείων του τύπου αυτού που κυκλοφορούν στο συγκεκριμένο ΚΤΕΛ είναι μικρότερος του 30% της δυνάμεώς του. Σε ΚΤΕΛ, των οποίων το 30% τουλάχιστον της δυνάμεως είναι ήδη τύπου Υ1, τα τυχόν μέχρι σήμερα παραγγελθέντα υπεραστικά λεωφορεία τύπου Υ1, μπορούν να τεθούν σε κυκλοφορία, εφ’ όσον, συνεννούντος του ΚΤΕΛ, ο οικείος Νομάρχης κρίνει ότι δεν δημιουργούνται προβλήματα συγκοινωνιακής εξυπηρετήσεως των υπεραστικών γραμμών του Νομού. Οι διατάξεις της προηγουμένης παρ. 2γ εφαρμόζονται και στις περιπτώσεις κατά τις οποίες, εντάσσονται στα ΚΤΕΛ υπεραστικά λεωφορεία τύπου Υ1, που πρόκειται να κυκλοφορήσουν εις εκτέλεσιν εγκρίσεων αποκαταστάσεως αυτοκινητιστών αγόνων γραμμών. 3.Από της δημοσιεύσεως των διατάξεων της παρούσης αποφάσεως, καταργούνται οι αναφερόμενες στην αντικατάσταση, κυκλοφορούντων στα ΚΤΕΛ, λεωφορείων, διατάξεις της παρ. 3 της Δ. 37470/ 4992/20.3.75 κανονιστικής αποφάσεως και της Δ. 600/28/77 ομοίας. 4.Οι διατάξεις της παρούσης αποφάσεως εφαρμόζονται από της δημοσιεύσεώς της, πλην των αναφερομένων στην παρ. 1, οι οποίες θα ισχύσουν από 1 Ιαν. 1979. (Αντί για τις σελ. 312,743(γ)-312,746(β) Σελ. 312,743(δ) Τεύχος Θ53-Σελ. 99 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.123-125 